  Майя Бывальцева Огъя кун экзаменъёсты сётон интыосты радъяны Удмуртия федерал коньдэтысь 11 миллион манет басьтоз. Со сярысь ивортӥзы элькунысь дышетонъя но тодосъя министерстволэн пресс-службаяз. Коньдон мыноз тӥрлык басьтыны, кудӥз экзаменэз ортчытон понна кулэ луись уксёлэсь быдӟалазэ синтыны но материалъёсты кулэтэм учкон учыръёсты кулэстыны луонлык сётоз. Быдэстоно ужъёсын кагазъёсты печатлан Удмуртиын экзаменъёсты сётонъя куинь интыосын луоз: Камбаркаын, Юкаменскын но Ярын, нош бланкъёсты электрон амалэ берыктозы Ижкарысь 56 номеро гимназиын. Тодэ вайытом, туэ огъя кун экзаменъёсты сётон Россиын 29-тӥ куартолэзьысен 1-тӥ пӧсьтолэзёзь ортчоз. Математикая тодон-валанъёсты эскерозы 2-тӥ инвожое, нош ӟуч кылъя — 9-тӥ инвожое. Валэктымон муген со дыре экзаменэ лыктыны быгатӥсьтэмъёс понна нимаз нуналъёс чакламын. Тегъёс: Дышетон Ижкар Удмуртия экзамен школаос Дышетонъянонаукаяминистерство  